
18 DR 30.10.2012 

 
■ 1120 

Jadi kita kena kaji perancangan jangka panjang supaya membuat kenderaan 
automatif atau industri automatif kita sentiasa kemaskini dalam teknologi yang digunakan 
pada masa akan datang terutamanya dalam mengatasi harga minyak fosil yang semakin 
hari makin meningkat ini. Sekian, terima kasih.  

Dato' Jacob Dungau Sagan: Terima kasih Yang Berhormat dari Tanjong Malim 
atas soalan tersebut. Mesyuarat Jemaah Menteri pada 4 Julai 2012 telah bersetuju dengan 
cadangan-cadangan bagi menarik pelaburan segmen Kenderaan Bertenaga Efisien (EEV) 
ke negara ini dan seterusnya mensasarkan Malaysia sebagai hab kenderaan EEV 
menjelang tahun 2015 dan ke arah 2020. Jadi dengan pandangan yang seperti disebutkan 
tadi, maka negara kita telah mengambil tindakan yang serius untuk menjadikan Malaysia 
menjadi satu hab untuk mengeluarkan Efficient Vehicle Energy (EEV)  tadi.  

Jadi oleh sebab itu, pihak kita dengan Proton telah menjalankan satu program 
semasa iaitu Program FTV Proton di mana objektif utama program FTV ini adalah untuk 
mengkaji tahap kebolehan, kebolehlaksanaan, feasibility ataupun prototaip kenderaan 
elektrik dan REV Proton yang dijalankan di kawasan Putrajaya dan Cyberjaya bagi tempoh 
12 bulan dari September 2011 hingga 2012 ini. Jadi bagi memantau Proton menjalankan 
projek ini, kerajaan telah bersetuju untuk menyalurkan peruntukan sebanyak RM220.5 juta 
geran pelaksanaan melalui MITI. Jadi dengan adanya geran ini, pihak Proton bersama-
sama dengan kita akan melaksanakan beberapa program untuk melihat setakat mana 
kenderaan hibrid dan elektrik ini dapat dijalankan di negara kita kerana inilah arah yang 
perlu kita capai pada masa akan datang nanti.  

Setakat ini pencapaian sepanjang tempoh pelaksanaan program FTV sehingga 
2012, kita lihat tujuh unit stesen pengecas telah dipasang sementara lima unit lagi sedang 
dirancang pelaksanaannya di sekitar Putrajaya dan Cyberjaya. Sebanyak 13 unit Proton 
Exora REV dan 5 unit Proton Saga EV yang telah didaftarkan dan 20 unit Proton Exora 
REEV dan 15 Proton Saga EV sedang dalam proses dan rakan kongsi teknologi Frazer-
Nash Research Ltd. di United Kingdom. Proton telah bersama-sama dengan rakan kongsi 
mereka iaitu Frazer-Nash Research Ltd. di United Kingdom akan cuba melahirkan satu reka 
bentuk yang lebih baik untuk kita pada masa akan datang. Jadi dari segi inilah kita akan 
terus meningkatkan lagi usaha kita untuk menuju ke arah satu industri automatif yang lebih 
mampan pada masa akan datang dan lebih bersaing lagi. Sekian, terima kasih. 

Dato’ Ibrahim Ali [Pasir Mas]: Terima kasih Tuan Yang di-Pertua. Soalan saya 
pendek sahaja. Saya hendak tanya Yang Berhormat Timbalan Menteri, apakah kajian 
sudah dibuat mengenai dengan jalan dan juga keadaan kesesakan lalu lintas yang sering 
berlaku dalam negara kita termasuklah juga musim hujan dan sebagainya, boleh memberi 
kesan kepada keberkesanan kereta hibrid atau yang disebut kereta elektrik ini. Ia sebab 
kalau berlaku kesesakan lalu lintas seumpamanya kita lihat di Kuala Lumpur, kita 
bayangkan berapa banyak elektrik yang diperlukan kepada sesebuah kereta berbanding 
dengan yang kita lihat sekarang ini bagaimana minyak digunakan begitu banyak.  

Jadi apakah semua perkara seumpama ini sudah diambil kira, dibuat kajian yang 
terperinci termasuklah jalan-jalan di negara kita ini juga saya tidak tahu sama ada sesuai 
atau tidak sebab kalau kita lihat di negara barat, sesetengah negara maju yang sudah pun 
begitu popular dengan kereta hibrid ini, jalannya begitu licin sekali, tidak berlaku kesesakan 
lalu lintas seperti yang berlaku di negara kita ini. Sekian, terima kasih.  

Dato' Jacob Dungau Sagan: Terima kasih Yang Berhormat. Soalan Yang 
Berhormat ini tadi saya rasa terlibat dengan banyak kementerian termasuk pengeluaran 
dari segi kereta hibrid, kenderaan hibrid atau elektrik. Keduanya ialah kita mesti melihat 
perkembangan bilangan kereta-kereta yang dikeluarkan di pasaran dan juga yang terus 
menggunakan jalan-jalan kita. Jadi dari segi perancangan untuk melihat jalan ini, 
terpulanglah kepada Jabatan Pengangkutan dan begitu juga kepada pihak kementerian 
yang terlibat dalam perkembangan jalan-jalan kita di Kuala Lumpur ini. Akan tetapi bagi 
kereta hibrid ini, setakat ini kita masih lagi mempunyai cabaran-cabaran yang perlu kita 
atasi, perlu kita perbaiki oleh kerana kereta hibrid ini masih lagi mempunyai banyak 
masalah yang ada iaitu contohnya penyaman udara yang tidak berfungsi ketika starter caj 
bateri masih tinggi.  

 



# 1120. Jadi kita kena kaji perancangan jangka panjang supaya membuat kenderaan automatif atau industri automatif kita sentiasa kemaskini dalam teknologi yang digunakan pada masa akan datang terutamanya dalam mengatasi harga minyak fosil yang semakin hari makin meningkat ini. Sekian, terima kasih. Dato' Jacob Dungau Sagan: Terima kasih Yang Berhormat dari Tanjong Malim atas soalan tersebut. Mesyuarat Jemaah Menteri pada 4 Julai 2012 telah bersetuju dengan cadangan-cadangan bagi menarik pelaburan segmen Kenderaan Bertenaga Efisien (EEV) ke negara ini dan seterusnya mensasarkan Malaysia sebagai hab kenderaan EEV menjelang tahun 2015 dan ke arah 2020. Jadi dengan pandangan yang seperti disebutkan tadi, maka negara kita telah mengambil tindakan yang serius untuk menjadikan Malaysia menjadi satu hab untuk mengeluarkan Efficient Vehicle Energy (EEV) tadi. Jadi oleh sebab itu, pihak kita dengan Proton telah menjalankan satu program semasa iaitu Program FTV Proton di mana objektif utama program FTV ini adalah untuk mengkaji tahap kebolehan, kebolehlaksanaan, feasibility ataupun prototaip kenderaan elektrik dan REV Proton yang dijalankan di kawasan Putrajaya dan Cyberjaya bagi tempoh 12 bulan dari September 2011 hingga 2012 ini. Jadi bagi memantau Proton menjalankan projek ini, kerajaan telah bersetuju untuk menyalurkan peruntukan sebanyak RM220.5 juta geran pelaksanaan melalui MITI. Jadi dengan adanya geran ini, pihak Proton bersama- sama dengan kita akan melaksanakan beberapa program untuk melihat setakat mana kenderaan hibrid dan elektrik ini dapat dijalankan di negara kita kerana inilah arah yang perlu kita capai pada masa akan datang nanti. Setakat ini pencapaian sepanjang tempoh pelaksanaan program FTV sehingga 2012, kita lihat tujuh unit stesen pengecas telah dipasang sementara lima unit lagi sedang dirancang pelaksanaannya di sekitar Putrajaya dan Cyberjaya. Sebanyak 13 unit Proton Exora REV dan 5 unit Proton Saga EV yang telah didaftarkan dan 20 unit Proton Exora REEV dan 15 Proton Saga EV sedang dalam proses dan rakan kongsi teknologi Frazer- Nash Research Ltd. di United Kingdom. Proton telah bersama-sama dengan rakan kongsi mereka iaitu Frazer-Nash Research Ltd. di United Kingdom akan cuba melahirkan satu reka bentuk yang lebih baik untuk kita pada masa akan datang. Jadi dari segi inilah kita akan terus meningkatkan lagi usaha kita untuk menuju ke arah satu industri automatif yang lebih mampan pada masa akan datang dan lebih bersaing lagi. Sekian, terima kasih. Dato' Ibrahim Ali [Pasir Mas]: Terima kasih Tuan Yang di-Pertua. Soalan saya pendek sahaja. Saya hendak tanya Yang Berhormat Timbalan Menteri, apakah kajian sudah dibuat mengenai dengan jalan dan juga keadaan kesesakan lalu lintas yang sering berlaku dalam negara kita termasuklah juga musim hujan dan sebagainya, boleh memberi kesan kepada keberkesanan kereta hibrid atau yang disebut kereta elektrik ini. Ia sebab kalau berlaku kesesakan lalu lintas seumpamanya kita lihat di Kuala Lumpur, kita bayangkan berapa banyak elektrik yang diperlukan kepada sesebuah kereta berbanding dengan yang kita lihat sekarang ini bagaimana minyak digunakan begitu banyak. Jadi apakah semua perkara seumpama ini sudah diambil kira, dibuat kajian yang terperinci termasuklah jalan-jalan di negara kita ini juga saya tidak tahu sama ada sesuai atau tidak sebab kalau kita lihat di negara barat, sesetengah negara maju yang sudah pun begitu popular dengan kereta hibrid ini, jalannya begitu licin sekali, tidak berlaku kesesakan lalu lintas seperti yang berlaku di negara kita ini. Sekian, terima kasih. Dato' Jacob Dungau Sagan: Terima kasih Yang Berhormat. Soalan Yang Berhormat ini tadi saya rasa terlibat dengan banyak kementerian termasuk pengeluaran dari segi kereta hibrid, kenderaan hibrid atau elektrik. Keduanya ialah kita mesti melihat perkembangan bilangan kereta-kereta yang dikeluarkan di pasaran dan juga yang terus menggunakan jalan-jalan kita. Jadi dari segi perancangan untuk melihat jalan ini, terpulanglah kepada Jabatan Pengangkutan dan begitu juga kepada pihak kementerian yang terlibat dalam perkembangan jalan-jalan kita di Kuala Lumpur ini. Akan tetapi bagi kereta hibrid ini, setakat ini kita masih lagi mempunyai cabaran-cabaran yang perlu kita atasi, perlu kita perbaiki oleh kerana kereta hibrid ini masih lagi mempunyai banyak masalah yang ada iaitu contohnya penyaman udara yang tidak berfungsi ketika starter caj bateri masih tinggi.